
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/23-02/22
Ur.br: 2196-8-01/02-23-01
Bogdanovci, 21. srpnja 2023. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 28. sjednice općinskog vijeća koja je održana 21.07.2023. godine sa početkom u 19,00 sati u zgradi mjesnog odbora u Svinjarevcima.

NAZOČNI VIJEĆNICI:
Andrija Krizmanić, Boris Grbić, Anamarija Savić Bajac, Mirko Hardi, Jelena Vinaj, Mario Pavlović, Dalibor Katić

ODSUTNI VIJEĆNICI:  Gelo Marijan, Zvonimir Mudri, Zvonko Kostelnik

NAZOČNE SLUŽBENE OSOBE:
Tanja Grbanović Vidović, Jaroslav Međeši, 

Predsjednica općinskog vijeća pozdravila je sve prisutne, te je konstatirala da je današnja sjednica sazvana izvanredno zbog prirodne nepogode koja je od strane župana Vukovarsko-srijemske županije proglašena Odlukom o proglašenju prirodne nepogode nastale uslijed olujnog i orkanskog vjetra dana 21. srpnja 2023. godine, te da nema nekog predloženog dnevnog reda odnosno da je jedina točka ovog dnevnog reda pomoć naselju Svinjarevci i Petrovci zbog nastale nepogode.

Dnevni red je usvojen jednoglasno.

Točka 1.

Gdin Krizmanić navodi da je ova sjednica sazvana ovako hitno i nepredviđeno budući da je situacija u Svinjarevcima alarmantna i kako se treba što prije pomoći svim mještanima a pogotovo onima kojima je pomoć trenutno najpotrebnija.

Gdin Pavlović pridružuje se navodima gdina. Krizmanića te navodi da je potrebno što prije angažirati sve ljude i biti na raspolaganju mještanima, možda na način da djelatnici Općine za potrebe upita mještana dođu na par dana u Svinjarevce kako bi im i na taj način olakšali.

Pročelnica prije izlaganja postavlja upit je li se na ovu izvanrednu sjednicu pozvan načelnik Općine.

Predsjednica općinskog vijeća navodi da općinski načelnik nije pozvan budući da je imala informaciju da se isti nalazi na moru.

Pročelnica nakon toga pojašnjava što se sve poduzelo od dana kada se dogodila nepogoda:

U srijedu, 19.07.2023., poslije nevremena načelnik Općine Bogdanovci podigao je DVD Svinjarevci, DVD Bogdanovci i DVD Petrovci. DVD Bogdanovci uputilo se odmah pomoći u naselje Svinjarevci te su zajedno s načelnikom rezali drva do 1 ujutro i prometnice su raščišćene. Osim DVD, iz postrojbe operativne snage CZ došli su članovi iz Svinjarevaca.
HEP je obavješten istog trena zbog oštećenja stubova i strujnih kabela te su reagirali u najkraćem mogućem roku., kao i Vodovod zbog puknuća cijevi.
Pročelnica nadalje navodi da su sutradan 20.07.2023. godine načelnik Općine, komunalni redar i povjerenstvo za procjenu elem. nepogode izašli na teren i popisali sve kuće kako bi pravovremeno obavijestili županiju o visini štete. Na temelju procjene Povjerenstva Općinski načelnik uputio je prijedlog županu za proglašenje prirodne nepogode na području Općine Bogdanovci.
Nakon toga, zaprimili smo obavijest od strane županije o izdavanju potvrda za građevni materijal po podnošenju zahtjeva od strane mještana, kao i proceduru i obrazaca za postupanje sukladno navedenom.
Zbog  navedenog Povjerenstvo je ponovno izlazilo na teren kako bi se utvrdila istinitost zahtjeva za građevni materijal, te se potom izdaju potvrde u najkraćem mogućem roku kako bi mještani mogli što prije sanirati svoje krovove, zbog najavljenog novog nevremena.
Pročelnica dalje napominje kako su jučer i danas djelatnici općine zajedno sa firmom Crnjac d.o.o. i njihovim korpama odsjekli sve grane. Dalje navodi kako je upravo zbog te intervencije i struja mogla biti vraćena u najkraćem mogućem roku u većem dijelu Svinjarevaca, a zahvalio nam se i HEP.
Pročelnica dalje navodi kako je općinski načelnik poslao DVD Bogdanovci u Svinjarevce kako bi pomogli mještanima Svinjarevcima u rezanju drva koje je ostalo te vraćanju crijepova na krovove. Ističe kako će i poljoprivrednici a i svi ostali koji imaju štete na infrastrukturi i građevinama sada moći podnositi zahtjeve za prirodnu nepogodu koja se unosi u Registar štete. Općinski načelnik također je pozvao mještane da polomljene crijepove i građevinski materijal iznesu na ulicu pokraj ceste jer će Općina organizirat prijevoz istog kako bi se sve zbrinulo. 
Pročelnica zaključuje da su se od dana nepogode pa do danas poduzele sve mjere za saniranje kako nastale štete tako i pomoći mještanima, te su ispunjene i sve formalno obvezujuće aktivnosti koje se moraju poduzeti kod ovakvih situacija, te se i dalje postupa prema uputama županije, centra 112, vatrogasne zajednice i policije.

Gospodin Dalibor Katić postavlja upit gospodinu Jaroslavu Međešiju je li aktivirana Civilna zaštita i je li se i tu postupilo sukladno propisima. 

Gdin. Jaroslav Međeši odgovara da članovi stožera nisu formalno mobilizirani ali da su bili na terenu od prvog dana.

Pročelnica navodi da daljnji tijek sjednice više nije moguć budući da se vrijeme naglo pogoršava a najavljeno je i nevrijeme.

Gdin Pavlović navodi kako bi se u ponedjeljak trebalo hitno razmotriti da djelatnici iz ureda Općine budu locirani i u mjesnom odboru u Svinjarevcima kako bi mještanima što više olakšali već tešku situaciju.

Gdin Krizmanić se pridružuje navodima Gdina Pavlovića te navodi da sada u ovim trenucima moramo pokazati složnost i volju.

Predsjednica  općinskog vijeća navodi da će pročelnica u ponedjeljak vidjeti s načelnikom i djelatnicima Općine da se omogući rad ureda i iz Svinjarevaca, te s obzirom na nestanak struje i naglo pogoršanje vremena zaključuje ovu sjednicu.


Završeno u 19,30 sati


Zapisničar					   	         Predsjednica općinskog vijeća
Tanja Grbanović Vidović	   			                       Anamarija Savić Bajac, bacc.admin.publ.

